钦定古今图书集成/明伦汇编/氏族典/第153卷 > 袁黄
## 钦定古今图书集成/明伦汇编/氏族典/第153卷 > 袁黄

按《吴江县志》：“黄字坤仪，曾祖显，祖祥，父仁，世业读书，
有著述。黄少孤，其祖赘嘉善殳氏，因补其邑诸生。万
历丙戌进士，释褐奉都御史札，清核苏松钱粮，上议
请减额外加征米银十馀条，授宝坁知县。时蓟镇主
客兵二十万，年例银及屯田、民运诸项，计一百五十
万，巡抚以黄晓畅边事，檄令约议，乃列十事以献。召”
为兵部职方主事。适倭侵朝鲜，朝廷大举东征，经略
蓟、辽。宋应昌疏请黄赞画军前，与监军刘黄裳浮海
渡鸭绿江，调护诸帅。倭寇来袭，黄率麾下及朝鲜兵
三千击却之。未几，拾遗疏劾在宝坻时纵民逋税，革
职归，卒。熹宗立，追叙东征功，赠尚宝司少卿。